{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":1,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o uvjetima, kriterijima i načinu dodjele potpore u okviru mjere II.10. „Akvakultura koja osigurava usluge zaštite okoliša“"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"JASNICA BAKŠIĆ","PRAVILNIK",{"$cut":{"chars":19200,"head":"IHOR PARK D.D. Ihtiološko-ornitološki park za prirodni uzgoj slatkovodne ribe\nCrna Mlaka 9\n10450 Jasttrebarsko \nOIB: 54241009856\n\n\n                                                                                                                                    Jastrebarsko, 11.11.2019.\n                                                               Urudžbeni broj:  51/2019\n\n\n                                                             REPUBLIKA HRVATSKA\n                                                             MINISTARSTVO POLJOPRIVREDE\n                                                             UPRAVA RIBARSTVA\n                                                              Ulica grada Vukovara 78\n                                                                             10000   ZAGREB\n\n\nPREDMET:       PRIMJEDBE I PRIJEDLOZI \n                           u postupku e-savjetovanja Pravilnika o uvjetima, kriterijima i načinu dodjele državne potpore okviru       \n                           mjere II.10. \"Akvakultura koja osigurava usluge zaštite okoliša\"\n\n\n\nI Načelne primjedbe na prijedlog Pravilnika:\n\n1. Pogrešan je nomotehnički pristup izradi predmetnog pravilnika.\n\n Sam naziv predmetnog pravilnika sadrži u sebi proturječnosti i nejasnoće koje će unijeti posvemašnju \"zbrku\" u njegovu tumačenju i u njegovoj primjeni u praksi na pojedini konkretan slučaj. \n\n2. U predmetnom prijelogu predmetnog Pravilanika nisu definirani niti pojmovi \"državne potpore\" niti \"naknade štete\" koju je štetnik (pa i država) obvezan naknaditi oštećenom, a posebice, nisu jasno određeni kriteriji niti slučajevi u kojima se daje državna potpora.\n\n Po općim načelima našeg pravnog poretka, država može davati potpore i za nastalu štetu u onim slučajevima kada šteta nije prouzročena protupravnom radnjom i kad država nije kriva za nastalu štetu i kad istu nije dužna popraviti.\n\n Međutim, postoje slučajevi kad štetna radnja nije protupravna ali  država mora ipak popraviti nastalu štetu ex lege. To je slučaju kad štetna radnja nije protupravna i kad se štite oba interesa:\n- interes štetnika da se njegova radnja ne smatra protupravnom,\n- interes oštećenika tako da mu štetnik treba popraviti štetu.  \n\n Notorno je da se potpora daje vrlo često i u slučevima kada šteta nije niti nastala u smislu mjerodvnih odredbi materijalnog prava. \n Dakle, logično i laički se može zaključiti: da je davanje potpore dobrovoljno, a da je naknada štete obvezatna.\n\n U vezi s netom navedenim, predmetni Pravilnik primjenjivao bi se samo na slučajeve potpore za štete koje država nije obvezna popraviti !\n\n3. U hrvatskom jeziku pod pojmom riječi potpora, razumjevamo: podržavanje i/ili pomaganje čijeg rada i/ili djelovanja u gospodarstvu, umjetnosti, kulturi, iznošenju i promicanju naprednih ideja i sl.\n\n Pružanje ili davanje potpore pojmovno nije definirano niti normirano kogentnim (sistemskim) niti obvezujućim pravnim normamama u pravnom sustavu Republike Hrvatske, jer se davanje potpore ne temelji na prisilnim propisima. \n\n Davatelj potpore sam odlučuje i određuje hoće li i kada će dati potporu, određuje kriterije po kojim će pružiti potporu, određuje subjekte koji mogu ostvariti potporu,određuje iznose i/ili vrijednosti određene potpore i sl.\n\n4.  Šteta i naknada štete normirana je obvezujućim normama u pravnom sustavu Republike Hrvatske, od samoga pojma \"šteta\" do općih i posebnih pretpostavki koje se trebaju ispuniti za nastanak obveznopravnog odnosa za naknadu štete. \n\n Mjerodavnom odredbom čl. 1046. Zakona o obveznim odnosima dana je definicija štete i istom je propisano: šteta je umanjenje nečije imovine (obična šteta), sprječavanje njezina povećanja (izmakla korist) i povreda prava osobnosti (neimovinska šteta).\n \n Odgovornost za štetu nastaje tek onda kad se ispune sve opće i posebne pretpostavke određene objektivnim pravom.\n\nA) opće pretpostavke: \n     1. subjekti (štetnik i oštećenik),  \n     2. štetna radnja, \n     3. nastala šteta, \n     4. uzročna veza između štetne radnje i nastale štete,\n     5. protupravnost radnje kojom je prouzročena nastala šteta.\n\nB) posebne p"}},"Nije prihvaćen","Naziv Pravilnika je Pravilnik o uvjetima, kriterijima i načinu dodjele potpore okviru mjere II.10. \"Akvakultura koja osigurava usluge zaštite okoliša\", te se ovdje ne radi o dodjeli državne potpore odnosno naknadi za štete.\nPravilnikom se utvrđuju uvjeti, kriteriji i način dodjele potpore u okviru Prioriteta Europske unije “Poticanje okolišno održive, resursno učinkovite, inovativne, konkurentne i na znanju utemeljene akvakulture“, mjere II.10. „Akvakultura koja osigurava usluge zaštite okoliša“, u okviru Operativnog programa za pomorstvo i ribarstvo Republike Hrvatske za programsko razdoblje 2014. – 2020. a u skladu s odredbama Uredbe (EU) br. 508/2014 Europskog parlamenta i Vijeća od 15. svibnja 2014. o Europskom fondu za pomorstvo i ribarstvo i stavljanju izvan snage uredbi Vijeća (EZ) br. 2328/2003, (EZ) br. 861/2006, (EZ) br. 1198/2006, (EZ) br. 791/2007 i Uredbe (EU) br. 1255/2011 Europskog parlamenta i Vijeća (SL L149, 20.05.2014.), Uredbe (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (SL L347, 20.12.2013.) (u daljnjem tekstu: Uredba (EU) br. 1303/2013) te delegiranih i provedbenih propisa koji iz istih proizlaze. \nPredmet potpore su aktivnosti s ciljem razvoja akvakulture koja osigurava usluge zaštite okoliša te se potpora dodjeljuje uzgajalištima koja se nalaze na području ekološke mreže Natura 2000 i podložna su posebnim upravljačkim zahtjevima ekološke mreže Natura 2000 vezanima za ciljeve očuvanja i mjere očuvanja ciljnih vrsta ptica u skladu sa Direktivom Vijeća 92/43/EEZ od 21. svibnja 1992. o očuvanju prirodnih staništa i divlje faune i flore i Direktivom 2009/147/EZ Europskog parlamenta i Vijeća od 30. studenoga 2009. o očuvanju divljih ptica. \nKorisnici potpore su ovlaštenici povlastice/nositelji dozvole za akvakulturu, a potpora se dodjeljuje u obliku godišnje kompenzacije za dodatne troškove i/ili izgubljeni prihod slijedom primjene upravljačkih zahtjeva  ekološke mreže Natura 2000.\nKako komentar dan na Pravilnik proizlazi iz pogrešne pretpostavke da se radi o pravnom aktu kojim se propisuje davanje državne potpore za naknadu štete na ribnjacima to nismo u mogućnosti prihvatiti  iznesene primjedbe odnosno prijedloge."]